Foto: Mukesh Gupta / REUTERS Pokiston fuqaro aviatsiyasi boshqarmasi mamlakat havo sarhadi 4 martgacha yopiq bo‘lishini tasdiqladi. Mamlakat havo sarhadi Pokiston armiyasi Kashmir hududida Hindistonning ikkita harbiy samolyotini urib tushirgani haqida ma’lum qilganidan so‘ng yopilgandi. Boshqarmaning Twitter sahifasida ma’lum qilinishicha, mamlakat havo hududi 4 mart mahalliy vaqt bilan soat 8.00gacha yopiq bo‘ladi. Hindiston va Pokiston o‘rtasidagi vaziyat keskinlashishi qator aviakompaniyalarning reyslari bekor qilinishi va kechikishiga olib keldi. Jumladan, “O‘zbekiston havo yo‘llari” aviakompaniyasi 1 martdagi Lohur-Toshkent qatnovini bekor qildi.